
Kovácshengerelési technológia és szerszámtervezés

A fémalakítási technológiák folyamatos kutatási területét képezik a jobb és hatékonyabb eljárások kifejlesztésének. Ezek segítségével jó minőségben kis anyag- és energiafelhasználás érhető el. Ez részben megfigyelhető a fémalakítási technológiák között modernnek számító keresztékes hengerítési technológiánál is. A keresztékes hengerlés a meleghengerlés egy speciális fajtája, amely egy innovatív technológia, számos előnnyel a hagyományos megmunkálásokkal szemben. A technológia az 1960-as években alakult ki az Egyesült Államokban. Hasonlóan a többi hengerléshez, a folyamat jellemzője a nagy precizitás, jó felületminőség (Ra=5µm) és nagyobb szilárdság (kifáradási határa 1,5-2-szer, kopásállósága 20-40%-al nagyobb). Az anyagmegtakarítás a többi eljáráshoz képest 20-60%-al is nagyobb lehet, függően az alakítás módjától. Az eljárással tengelyszimmetrikus alkatrészeket, főként lépcsős tengelyeket gyártanak, egyszerre akár többet is, függően a munkadarabok méretétől. A deformálódás bonyolultsága miatt a folyamat analízisére közelítő megoldások és tapasztalati megfontolások szolgáltatnak eredményt.
TDK dolgozatomban ismertetem a technológia előnyeit, a különböző szerszámváltozatokat, valamint a technológia során fellépő hibalehetőségeket. Ezt követően bemutatom a szükséges számításokat, melyekből meghatározható az alakítás erő- és teljesítmény szükséglete, valamint a szerszám geometriai méretezéséhez szükséges paraméterek.

A szerszám 3D-s tervezését a PTC által fejlesztett Creo 2.0 nevű szoftver Parametric moduljával végeztem el. A tervezés során kihasználtam a reláció vezérelt paraméteres tervezés előnyeit. Ennek köszönhetően a programban definiált paraméterek átírásával a szerszám automatikusan frissül az új értékeknek megfelelően.
A szerszám szimulációs környezetben való vizsgálatát és kiértékelését a Deform-3D nevű végeselemes programban hajtottam végre.



